CELEX: 31994R1691
Language: el
Date: 1994-07-12 00:00:00
Title: ΚΑΝΟΝΙΣΜΟΣ (ΕΚ) αριθ. 1691/94 ΤΗΣ ΕΠΙΤΡΟΠΗΣ της 12ης Ιουλίου 1994 για τον καθορισμό, για την περίοδο εμπορίας 1993/94, της ειδικής γεωργικής ισοτιμίας των ελαχίστων τιμών των ζαχαροτεύτλων καθώς και των εισφορών στην παραγωγή και της συμπληρωματικής εισφοράς στον τομέα της ζάχαρης

Avis juridique important

|

31994R1691

ΚΑΝΟΝΙΣΜΟΣ (ΕΚ) αριθ. 1691/94 ΤΗΣ ΕΠΙΤΡΟΠΗΣ της 12ης Ιουλίου 1994 για τον καθορισμό, για την περίοδο εμπορίας 1993/94, της ειδικής γεωργικής ισοτιμίας των ελαχίστων τιμών των ζαχαροτεύτλων καθώς και των εισφορών στην παραγωγή και της συμπληρωματικής εισφοράς στον τομέα της ζάχαρης  

Επίσημη Εφημερίδα αριθ. L 179 της 13/07/1994 σ. 0007 - 0008

ΚΑΝΟΝΙΣΜΟΣ (ΕΚ) αριθ. 1691/94 ΤΗΣ ΕΠΙΤΡΟΠΗΣ της 12ης Ιουλίου 1994 για τον καθορισμό, για την περίοδο εμπορίας 1993/94, της ειδικής γεωργικής ισοτιμίας των ελαχίστων τιμών των ζαχαροτεύτλων καθώς και των εισφορών στην παραγωγή και της  συμπληρωματικής εισφοράς στον τομέα της ζάχαρηςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας,  τον κανονισμό (ΕΟΚ) αριθ. 1713/93 της Επιτροπής της 30ής Ιουνίου 1993 για τον καθορισμό των ειδικών λεπτομερειών για την εφαρμογή της γεωργικής ισοτιμίας στον τομέα της ζάχαρης (1), όπως τροποποιήθηκε από τον κανονισμό (ΕΟΚ) αριθ. 2627/93 (2), και ιδίως  το άρθρο 1 παράγραφος 3,  Εκτιμώντας:  ότι το άρθρο 1 παράγραφος 1 του κανονισμού (ΕΟΚ) αριθ. 1713/93 θεσπίζει ότι οι ελάχιστες τιμές των ζαχαροτεύτλων που αναφέρονται στο άρθρο 5 του κανονισμού (ΕΟΚ) αριθ. 1785/81 του Συμβουλίου της 30ής Ιουνίου 1981 περί κοινής οργανώσεως της αγοράς στον  τομέα της ζάχαρης (3), όπως τροποποιήθηκε τελευταία από τον κανονισμό (ΕΚ) αριθ. 133/94 (4), καθώς και οι εισφορές στην παραγωγή και η συμπληρωματική εισφορά, που αναφέρονται αντιστοίχως στα άρθρα 28 και 28α του εν λόγω κανονισμού, μετατρέπονται σε  εθνικά νομίσματα χρησιμοποιώντας την ειδική γεωργική ισοτιμία, η οποία υπολογίζεται pro rata temporis ως ο μέσος όρος των γεωργικών ισοτιμιών που εφαρμόζονται κατά τη διάρκεια της θεωρουμένης περιόδου εμπορίας- ότι η ειδική γεωργική ισοτιμία πρέπει να  καθορισθεί κατά τη διάρκεια του μηνός που έπεται του τέλους της σχετικής περιόδου εμπορίας- ότι η εφαρμογή των διατάξεων αυτών οδηγεί στον καθορισμό, για την περίοδο εμπορίας 1993/94, της ειδικής γεωργικής ισοτιμίας των ελαχίστων τιμών των τεύτλων, καθώς και των εισφορών στην παραγωγή και ενδεχομένως της συμπληρωματικής εισφοράς στα διάφορα  εθνικά νομίσματα, όπως αναγράφεται στο παράρτημα του παρόντος κανονισμού,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Η ειδική γεωργική ισοτιμία που θα χρησιμοποιηθεί για τη μετατροπή των ελαχίστων τιμών των τεύτλων που αναφέρονται στο άρθρο 5 του κανονισμού (ΕΟΚ) αριθ. 1785/81 καθώς και οι εισφορές στην παραγωγή και ενδεχομένως η συμπληρωματική εισφορά, που  αναφέρονται αντιστοίχως στα άρθρα 28 και 28α του εν λόγω κανονισμού, σε κάθε ένα από τα εθνικά νομίσματα καθορίζεται, για την περίοδο εμπορίας 1993/94, όπως αναγράφεται στο παράρτημα.   Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιουλίου 1993.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 12 Ιουλίου 1994.  Για την Επιτροπή Rene STEICHEN Μέλος της Επιτροπής  (1) ΕΕ αριθ. L 159 της 1. 7. 1993, σ. 94.  (2) ΕΕ αριθ. L 240 της 25. 9. 1993, σ. 19.  (3) ΕΕ αριθ. L 177 της 1. 7. 1981, σ. 4.  (4) ΕΕ αριθ. L 22 της 27. 1. 1994, σ. 7.      ΠΑΡΑΡΤΗΜΑ για τον καθορισμό για την περίοδο εμπορίας 1993/94, της ειδικής γεωργικής ισοτιμίας των ελαχίστων τιμών των ζαχαροτεύτλων, καθώς και των εισφορών στην παραγωγή και ενδεχομένως της συμπληρωματικής εισφοράς στον τομέα της ζάχαρης   Ειδική γεωργική ισοτιμία 1 Ecu = 49,0910 βελγικά φράγκα ή φράγκα Λουξεμβούργου 9,30338 δανικές κορόνες 2,35418 γερμανικά μάρκα 7,97151 γαλλικά φράγκα 0,976426 ιρλανδικές λίρες 2,65256 ολλανδικά φιορίνια 330,961 δραχμές 190,663 ισπανικές πεσέτες 2 232,15 ιταλικές λίρες 236,074 πορτογαλικά εσκούδα 0,922833 λίρες στερλίνες